באוקטובר 2019 הוכרז שהלהקה תייצג את בלגיה באירוויזיון 2020 ברוטרדם שבהולנד עם השיר "Release Me", אך ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. עם ביטול התחרות הולט בבלגיה להציע ללהקה לייצג את בלגיה גם באירוויזיון 2021 עם השיר "The Wrong Place". ב-16 במאי, הוברפוניק היו היחידים שלא השתתפו בקליפ המשותף של שאר משתתפי האירוויזיון שבוטל לשיר Love Shine a Light ששודר בתום המשדר החלופי . כאמור, מטרת הקליפ הייתה להראות מסר של אחדות ואהבה בין מדינות אירופה בזמן משבר הקורונה. הסיבה להיעדרות הלהקה מהקליפ הייתה התנגדותו הנחרצת של קאלייר שנבעה משנאתו לשיר. מעשה זה גרר ביקורות שליליות וגינויים רבים בעולם, ובייחוד בבלגיה, ביניהם היה מעריץ של הלהקה אשר תיאר את המעשה כ-"התנהגות שלא במקומה".